ষড়ানন বৰা, চামগুৰিঃ নগাঁও জিলাৰ চামগুৰি সমষ্টি অন্তৰ্গত লাওখোৱাৰ ৩ নং ভুৰবন্ধা কৃষিবান্ধটো দেওবাৰে বিয়লি ভাঙি যোৱাৰ ফলত বৰ্তমান ১ নং ভুৰবন্ধাৰ লগতে সমগ্ৰ লাওখোৱা অঞ্চলত অবৰ্ণনীয় পৰিৱেশৰ সৃষ্টি হৈছে৷ বৰ্তমান ক্ৰমাৎ জটিল হৈ পৰিছে লাওখোৱাৰ বান পৰিস্থিতি৷ মহাবাহু ব্ৰহ্মপুত্ৰৰ বুকুত জাহ গৈছে ইখনৰ পাছত সিখনকৈ গাঁও৷ বৰ্তমানেও বানত আৱদ্ধ বহুকেইটা পৰিয়াল৷ স্থানীয় যুৱকে নাওৰে উদ্ধাৰ অভিযান অব্যাহত ৰাখিছে৷ কিন্তু নিৰ্বিকাৰ প্ৰশাসন, বৰ্তমানেও কোনো ব্যৱস্থা গ্ৰহণ নকৰাৰ অভিযোগ বানাক্ৰান্ত ৰাইজৰ৷ বানাক্ৰান্ত ৰাইজে ঘৰ-দুৱাৰ ভাঙি এতিয়া মথাউৰিলৈ ঢাপলি মেলিছে।
চামগুৰিৰ লাওখোৱাত অপৰিবৰ্তিত বান পৰিস্থিতি